รัฐบาลไทย-ข่าวทำเนียบรัฐบาล-อว. สวทช. จับมือ เน็ตเบย์และเครือข่ายการแพทย์ แถลงข่าว “ระบบบริหารความต้องการอุปกรณ์ทางการแพทย์สู้ภัยโควิด–19 (MEDICAL DEVICES DEMAND-SUPPLY MATCHING FOR COVID-19)”
วันอังคารที่ 26 พฤษภาคม 2563
อว. สวทช. จับมือ เน็ตเบย์และเครือข่ายการแพทย์ แถลงข่าว “ระบบบริหารความต้องการอุปกรณ์ทางการแพทย์สู้ภัยโควิด–19 (MEDICAL DEVICES DEMAND-SUPPLY MATCHING FOR COVID-19)”
อว. สวทช. จับมือ เน็ตเบย์และเครือข่ายการแพทย์ แถลงข่าว “ระบบบริหารความต้องการอุปกรณ์ทางการแพทย์สู้ภัยโควิด–19 (MEDICAL DEVICES DEMAND-SUPPLY MATCHING FOR COVID-19)”
วันที่ 12 พฤษภาคม 2563 กระทรวงการอุดมศึกษา วิทยาศาสตร์ วิจัยและนวัตกรรม (อว.) โดย สํานักงานพัฒนาวิทยาศาสตร์และเทคโนโลยีแห่งชาติ (สวทช.) ร่วมมือกับบริษัท เน็ตเบย์ จํากัด (มหาชน) เครือข่ายโรงพยาบาล กลุ่มสถาบันแพทยศาสตร์แห่งประเทศไทย (UHosNet) และสํานักงานปลัดกระทรวงสาธารณสุข จัดแถลงข่าว “ระบบบริหารความต้องการอุปกรณ์ทางการแพทย์สู้ภัยโควิด–19 (Medical Devices Demand-Supply Matching for COVID-19)” แพลตฟอร์มเพื่อการบริจาค จับคู่ความต้องการ การบริหารจัดการอุปกรณ์ทางการแพทย์ให้มีประสิทธิภาพและรวดเร็ว ในภาวะวิกฤตโควิด–19 ณ โถงทาวเวอร์ C ชั้น 1 อาคารกลุ่มนวัตกรรม 2 (INC2) อุทยานวิทยาศาสตร์ประเทศไทย
ดร.จุฬารัตน์ ตันประเสริฐ รองผู้อํานวยการสํานักงานพัฒนาวิทยาศาสตร์และเทคโนโลยีแห่งชาติ (สวทช.) กล่าวว่า “จากสถานการณ์โรคระบาดไวรัสโคโรนา หรือ (COVID-19) ที่ลุกลามอย่างรวดเร็ว ทําให้การผลิตอุปกรณ์เครื่องมือแพทย์สําหรับป้องกันและรักษาโรคนั้น มีกําลังการผลิตไม่เพียงพอต่อเหตุดังกล่าว การรับมือกับโรคระบาดนี้ จึงต้องมีการวิจัย พัฒนาเทคโนโลยีและนวัตกรรม พร้อมทั้งถ่ายทอดองค์ความรู้ นําไปสู่การใช้ประโยชน์จริงภายในประเทศ เพื่อเพิ่มศักยภาพในการเติบโตของอุตสาหกรรมสุขภาพและการแพทย์ ซึ่งเป็นสาขาอุตสาหกรรมเป้าหมายตาม BCG ที่มีประสิทธิภาพ ได้คุณภาพตามมาตรฐาน มอก. และมาตรฐานสากล อีกทั้งยังสร้างความมั่นคงและเพิ่มขีดความสามารถในการแข่งขันให้ประเทศในอนาคต เกิดการเชื่อมโยงกันทั้งในด้านเศรษฐกิจ สังคม และสาธารณสุข ผลงานวิจัยและนวัตกรรมเหล่านี้ เกิดขึ้นจากการรวมพลังของทุกภาคส่วนทั้งภาครัฐและภาคเอกชน สร้างผลิตภัณฑ์ที่ได้มาตรฐาน ส่งมอบให้สถานพยาบาลทั่วประเทศ แต่ปัญหาหนึ่งในการส่งมอบคือ ข้อมูลความต้องการ (Demand) กับข้อมูลการจัดหา (Supply) ขาดการบริหารจัดการในภาพรวมอย่างเป็นระบบ ส่งผลให้การกระจายอุปกรณ์เครื่องมือการแพทย์ไม่ได้ถูกส่งไปใช้งานอย่างทั่วถึงและมีประสิทธิภาพ
สวทช. จึงร่วมมือกับ บริษัท เน็ตเบย์ จํากัด (มหาชน) เครือข่ายโรงพยาบาล กลุ่มสถาบันแพทยศาสตร์แห่งประเทศไทย และสํานักงานปลัดกระทรวงสาธารณสุข แก้ปัญหาในจุดนี้ พัฒนาไอทีแพลตฟอร์ม “ระบบบริหารความต้องการอุปกรณ์ทางการแพทย์สู้ภัยโควิด-19” (Medical Devices Demand-Supply Matching for COVID-19) เพื่อเป็นสื่อกลางในการรวบรวมข้อมูลความต้องการจากโรงพยาบาลและสถานพยาบาล ที่มีความต้องการรับบริจาคอุปกรณ์เครื่องมือการแพทย์ ประสานไปยังผู้ประสงค์บริจาคทั้งในนามบุคคลหรือนิติบุคคล เพื่อให้ความต้องการและปริมาณสินค้า เชื่อมโยงถึงกันได้อย่างทันท่วงทีและมีประสิทธิภาพ โดยผ่านเว็บไซต์ URL: mds4covid19.in.th (Medical Devices System for COVID-19) ตอบโจทย์การจับคู่หน่วยงานรับบริจาคและผู้ต้องการบริจาคอุปกรณ์เครื่องมือการแพทย์ สําหรับในอนาคตแพลตฟอร์มดังกล่าว สามารถนําไปต่อยอดใช้กับภาวะวิกฤตด้านอื่นๆ ได้อีกด้วย เช่น โรคอุบัติใหม่-อุบัติซ้ํา หรือภัยพิบัติต่างๆที่เกิดขึ้นในประเทศ”
ด้านนายพิชิต วิวัฒน์รุจิราพงศ์ ประธานเจ้าหน้าที่บริหารบริษัท เน็ตเบย์ จํากัด (มหาชน) เผยว่า “ในเหตุการณ์วิกฤตโควิด-19 นี้ ทําให้ทุกโรงพยาบาลทั่วประเทศขาดแคลนอุปกรณ์ในการรักษาโรคจํานวนมาก ต่างต้องช่วยเหลือตนเองในการร้องขอบริจาคทั้งอุปกรณ์ทางการแพทย์และอุปกรณ์อื่นๆ ผ่านทางสื่อต่างๆ เท่าที่จะทําได้ ดังนั้น สํานักงานพัฒนาวิทยาศาสตร์และเทคโนโลยีแห่งชาติ (สวทช.) เครือข่ายโรงพยาบาล กลุ่มสถาบันแพทยศาสตร์แห่งประเทศไทย (UHosNet) สํานักปลัดกระทรวงสาธารณสุข และบริษัท เน็ตเบย์ จํากัด (มหาชน) ทั้ง 4 พันธมิตรจึงพัฒนาแพลตฟอร์มกลาง “ระบบบริหารความต้องการอุปกรณ์ทางการแพทย์สู้ภัยโควิด-19” (Medical Devices Demand-Supply Matching for COVID 19) เป็นศูนย์กลางรวบรวมอุปกรณ์ทางการแพทย์ที่ขาดแคลนของโรงพยาบาลทั่วประเทศที่ต้องการขอรับบริจาค สามารถระบุความต้องการในแพลตฟอร์มนี้ได้อย่างสะดวกและรวดเร็ว”
แพลตฟอร์มนี้ยังสามารถช่วย Matching หรือจับคู่ให้ผู้มีจิตศรัทธาในการเลือกบริจาคอุปกรณ์การแพทย์ ให้แก่ โรงพยาบาลที่ตนเองต้องการที่จะบริจาคได้ตามความประสงค์ โดยกระบวนการทั้งหมดจะดําเนินการแบบ Real-time ทําให้ทั้งโรงพยาบาลและผู้บริจาคสามารถรับรู้สถานะล่าสุดได้ตลอดเวลา โรงพยาบาลที่ต้องการขอรับบริจาคอุปกรณ์การแพทย์ เพียงลงทะเบียนด้วยการใส่รหัสโรงพยาบาลของตนเองเท่านั้น ระบบสามารถดึงข้อมูลชื่อ โรงพยาบาล ที่อยู่ และอื่นๆ ทั้งหมดให้โดยอัตโนมัติ ในกรณีที่ระบบไม่มีรายชื่อของโรงพยาบาลนั้นอยู่ในระบบ เพียงกรอกข้อมูลเพิ่มเติมเล็กน้อย พร้อมกับผู้บริจาคสิ่งของ สามารถลงทะเบียนที่เว็บไซต์ หากผู้ใช้งานระบบมีข้อสงสัยประการใด สามารถติดต่อได้ที่mds4covid19@nstda.or.thหรือ โทร 02-620-1828
ข้อมูลข่าวโดย : สํานักงานพัฒนาวิทยาศาสตร์และเทคโนโลยีแห่งชาติ (สวทช.)
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313